पणजीः नीती आयोगाचे बसकेंत मुख्यमंत्री डॉ. प्रमोद सावंत हांणी शेनवारा गोंयांतले खण आनी म्हादय हे दोन म्हत्वाचे प्रस्न प्रधानमंत्री नरेंद्र मोदी हांच्या निदर्शनाक हाडून दिले. गोंयांतल्या खण वेवसायाक चालना दिवन निर्यात वाडोवपाक ह्या क्षेत्रांत सुदारणा जावची, तशेंच गोंयांत फुडारांत जावपी उदकाचो उणाव मतींत घेवन म्हादयचो प्रस्न बेगोबेग सोडोवचो अशी मागणी प्रधानमंत्र्या कडेन केल्या.
गोंयातल्यो खणी जायत्या वर्सां पसून बंद आसात. हो प्रस्न सध्या सर्वोच्च न्यायालयांत आसा. पूण ताका लागून गोंयच्या महसुलाचेर गंभीर परिणाम जाला हाची म्हायती प्रधानमंत्र्यांक दिल्या.
गोंयांतल्यान सगल्यांत चड निर्यात खनिजाची जाता. ताका लागून फुडल्या काळांत खनीज निर्यातीक उर्बा दिवपाक तातूंत सुदारणा जावप गरजेचें. हो मुद्दो आपूण प्रधानमंत्र्यां मुखार मांडला अशें तांणी सांगलें.
